CELEX: 62015CN0662
Language: el
Date: 2015-12-14 00:00:00
Title: Υπόθεση C-662/15: Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 14 Δεκεμβρίου 2015 — Lohmann & Rauscher International GmbH & Co. KG κατά BIOS Naturprodukte GmbH

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/4
            
         Αίτηση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 14 Δεκεμβρίου 2015 — Lohmann & Rauscher International GmbH & Co. KG κατά BIOS Naturprodukte GmbH
   (Υπόθεση C-662/15)
   (2016/C 118/05)
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Düsseldorf
   
      Διάδικοι στην υπόθεση της κύριας δίκης
   
   
      Ενάγουσα και εκκαλούσα: Lohmann & Rauscher International GmbH & Co. KG
   
      Εναγόμενη και εφεσίβλητη: BIOS Naturprodukte GmbH
   
      Προδικαστικό ερώτημα
   
   Έχουν το άρθρο 1, παράγραφος 2, στοιχείο στ', το άρθρο 11, το Παράρτημα Ι 13 και Παράρτημα VII 3, τελευταία περίπτωση [οδηγία 93/42/ΕΟΚ του Συμβουλίου της 14ης Ιουνίου 1993 περί των ιατροτεχνολογικών προϊόντων] (1) την έννοια ότι, για την εμπορία ενός ιατροτεχνολογικού προϊόντος της κατηγορίας 1, το οποίο έχει υπαχθεί από τον κατασκευαστή στη διαδικασία αξιολογήσεως της πιστότητας και έχει εφοδιαστεί νομοτύπως με τη σήμανση CE, απαιτείται περαιτέρω διαδικασία αξιολογήσεως της πιστότητας, σε περίπτωση που τα σχετικά με τον γενικό αριθμό φαρμάκου στοιχεία που αναγράφονται στην εξωτερική συσκευασία του ιατροτεχνολογικού προϊόντος έχουν καλυφθεί με ετικέτα η οποία περιέχει τα στοιχεία του εισαγωγέα, καθώς και τον γενικό αριθμό φαρμάκου που του αντιστοιχεί, οι δε λοιπές πληροφορίες παραμένουν εμφανείς;
   
      (1)  ΕΕ L 169, σ. 1.